text: Kiosk udsat for væbnet røveri i Horsens
  25 marts 2016 kl. 19.42
  En mand stak fredag aften af med et mindre pengebeløb fra en kiosk i Horsens efter at have truet de ansatte med en kniv.
  Fredag aften lidt efter klokken 20 blev Odinsgadens Kiosk i Horsens udsat for røveri. En mand kom ind i butikken og truede de ansatte med en brødkniv, hvorefter vedkommende stak af med et mindre pengebeløb. Røveren løb efterfølgende ad Sønderbrogade mod Vejlevej.
  Manden beskrives som 1,70 centimeter høj. Han bar under røveriet en grå hættetrøje og havde hvidt slør for dele af ansigtet.
  -  Vi ved ikke ret meget, og søger derfor vidner, som kan bringe os tættere på gerningsmanden, siger vagtchef Henrik Dam til TV SYD.
  Politiet kan kontaktes på nummer: 114.
  